Hulveien (Arendal)

Hulveien er en gate i strandstedet Barbu i Arendal kommune. norgeskart.no

Hulveien er den gamle hovedveien fra nederst til øverst gjennom den sentrale, gamle del av strandstedet. Veien går fra Kystveien til Barbu kirke og følger et naturlig søkk eller skorte i terrenget. Veien er brolagt. Dette ble utført som nødsarbeid i 1930-årene. «Hulkleiva» er et eldre navn på Hulveien, og har sine paralleller i andre bratte bakker i byen, som Bendiksklev og Iuellsklev.

Hulveien brukes i dag hovedsakelig som gangvei mellom østre deler av byen og sentrum.

Hulveien var lenge eneste kjørevei fra Arendal sentrum gjennom strandstedet Barbu og videre østover til Songe. Denne gamle ferdselsåren gikk fra Arendal torv, Bendiksklev, Iuellsklev, Møllebakken, Barbu, Hulveien og Gamle Songevei.Johan Werner Oftedal: Gammelt og nyt fra Barbu. Særtrykk av Vestlandske Tidende. Arendal 1930.

I 2001–2002 ble Hulveien gravd opp for å fornye og utbedre vann- og kloakkrør. Det var nødvendig å sprenge bort fast fjell i grunnen og veiens profil ble utjevnet der det var brattest. Veiens gamle brosteinsdekke ble lagt tilbake.

 Bildegalleri 

 Referanser 

 Eksterne lenker 


Kategori:Veier i Arendal